Wêreldbeker se Boeing-vlieënier sterfLaurie Kay Laurie Kay, ŉ legende in die Suid-Afrikaanse lugvaartbedryf, is Woensdag in die ouderdom van 67 oorlede. Kay was die vlieënier wat in 1995 tydens die Rugby Wêreldbeker-eindstryd met die Boeing 747 oor die destydse Ellis Park-stadion gevlieg het. Kay het glo weens ŉ hartaanval in die Kruger-wildtuin gesterf. Phindiwe Gwebu, ŉ woordvoerder van die burgerlike lugvaartowerheid, sê Kay het ŉ groot rol gespeel in die land se lugvaartbedryf. “Sy kennis en vaardigheid laat ŉ groot leemte,” het Gwebu gesê. “Sy verlies kom op ‘n tyd waarin die bedryf gebuk gaan onder ŉ groot vaardigheidstekort. Nie net in Suid-Afrika nie, maar wêreldwyd.”